L'Ajuntament de Sagunt s'oferix a col·laborar amb els regants
05 de novembre 2019

![](/media/isidgcfs/20_c_reunion_regantes-3.jpg)  
  

L'alcalde de Sagunt, Darío Moreno, va mantindre ahir una reunió amb el president del Canal Xúquer-Túria i president de la Federació Valenciana de Regants, Salvador Marín, i amb el president de la Comunitat de Regants de Sagunt, José Peris, en la qual va oferir la col·laboració de l'ajuntament: “**Oferim la nostra màxima col·laboració al Canal Xúquer-Túria perquè formem part de l'entitat i l'ajudarem en tot el que puguem. També ens comprometem perquè se'ls tinga en compte més enllà de l'àmbit local**”. També hi va assistir la presidenta del Consell Agrari, Gloria Parra.

  

L'alcalde ha qualificat de constructiva la reunió, perquè van tractar assumptes relacionats amb l'escassetat de recursos hídrics i de la relació de les administracions amb les entitats que gestionen estos recursos. Darío Moreno ha acabat destacant la importància del Canal Xúquer-Túria perquè “**estem parlant de la supervivència de l'agricultura, de ser competitiu i de molts aspectes que afecten la nostra ciutat i no podem deixar de costat**”.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-s-oferix-a-col-laborar-amb-els-regants/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-s-oferix-a-col-laborar-amb-els-regants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-s-oferix-a-col-laborar-amb-els-regants/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-s-oferix-a-col-laborar-amb-els-regants/)